చెన్నై, ఏప్రిల్ 11 (ఆంధ్రజ్యోతి): పెళ్లి జరిగి పదిరోజులైనా కాకుండానే భార్య చేతిలో హత్యకు గురయ్యాడో భర్త. ఇష్టం లేకుండా పెళ్లి చేసినందుకు ప్రియుడితో కలిసి ఆమె ఈ దారుణానికి పాల్పడింది. తమిళనాడు విల్లుపురం జిల్లా బన్రూట్టి సమీపంలోని తిరువదికై ప్రాంతానికి చెందిన రమేష్(29)కు.. మనకుప్పం గ్రామానికి చెందిన విజీ అనే యువతితో ఈ నెల 2వ తేదీన ఓ ఆలయంలో వివాహం జరిగింది. అత్తింటి పంపకాల్లో నవదంపతులు సోమవారం మధ్యాహ్నం గొడవపడ్డారు. ఈ క్రమంలో రమేష్ అనుమానాస్పద స్థితిలో మరణించాడు. భర్తను ఎవరో చంపేశారంటూ విజీ బిగ్గరగా కేకలు పెడుతూ ఇంటి వెలుపలికి వచ్చింది. సమాచారం అందుకున్న పోలీసులు హుటాహుటిన అక్కడికి చేరుకుని రమేష్ మృతదేహాన్ని పోస్టుమార్టం కోసం తరలించారు. విజీ ప్రవర్తనపై అనుమానంతో తమ శైలిలో విచారించగా తానే ప్రేమికుడితో కలిసి భర్తను హత్యచేసినట్టు అంగీకరించింది. నిద్రపోతున్న రమేష్ తలపై రుబ్బు రోలుతో మోది, గొంతు నులిమి హత్య చేశానని అంగీకరించింది.
chennai, epril 11 (aandhrajyoti): pelli jarigi padirojulainaa kakundane bharya chetilo hatyaku gurayyado bharta. ishtam lekunda pelli chesinanduku priyuditho kalisi aame ee daarunaaniki paalpadindi. tamilanadu villupuram jilla banrootti sameepamloni tiruvadikai praantaaniki chendina ramesh(29)ku.. manakuppam graamaaniki chendina viji ane yuvatitho ee nela 2va tedeena oo aalayamlo vivaham jarigindi. attinti pampakaallo navadampatulu somavaram madhyaahnam godavapaddaaru. ee kramamlo ramesh anumaanaaspada sthitilo maraninchaadu. bhartanu evaro champesarantu viji biggaragaa kekalu pedutuu inti velupaliki vachindi. samacharam andukunna poliisulu hutaahutina akkadiki cherukuni ramesh mrutadehaanni postumartam kosam taralinchaaru. viji pravartanapai anumaanamtho tama saililo vichaarinchagaa taane premikuditho kalisi bhartanu hatyachesinattu angeekarinchindi. nidrapotunna ramesh talapai rubbu rolutho modi, gontu nulimi hatya chesanani angeekarinchindi.